บล.กสิกรฯโอ่ได้ลูกค้าKBS เปิดบัญชี4พัน
บล.กสิกรไทยคุยนำ &#8220;น้ำตาลครบุรี&#8221; เข้าตลาด ได้ลูกค้าเปิดบัญชีใหม่ 4,000 ราย KBSวันแรกกำไร 2.1%
20 ส.ค. 2554

บล.กสิกรไทยคุยนำ “น้ำตาลครบุรี” เข้าตลาด ได้ลูกค้าเปิดบัญชีใหม่ 4,000 ราย KBSวันแรกกำไร 2.1%
น.ส.ณัฐรินทร์ ตาลทอง ประธานกรรมการบริหาร บริษัทหลักทรัพย์(บล.) กสิกรไทย ในฐานะที่ปรึกษาทางการเงินและผู้จัดจำหน่ายและรับประกันการจำหน่ายหุ้นบริษัท น้ำตาลครบุรี (KBS) เปิดเผยว่า กรณีบริษัท น้ำตาลครบุรี ทำให้บริษัทมีลูกค้าเปิดบัญชีใหม่ 4,000 ราย ซึ่งเป็นทั้งผู้ลงทุนทั่วไปและผู้ได้รับการจัดสรรหุ้นในส่วนของผู้มีอุปการคุณ ทำให้ลูกค้าเพิ่มเป็น 2.4 หมื่นบัญชี และบริษัทยังคงตั้งเป้าเพิ่มส่วนแบ่งการตลาดระดับ 5% ในปีนี้จากปัจจุบัน 3.5%
ทั้งนี้ บริษัท น้ำตาลครบุรี เข้าซื้อขายในตลาดหุ้นวันที่ 27 พ.ค.ที่ผ่านมาเป็นวันแรก เปิดตลาดที่ระดับ 10.10 บาท และปิดที่จุดต่ำสุด 9.30 บาท เทียบราคาเสนอขายที่ 9.10 บาท แจกกำไรคนจองซื้อหุ้นเพียง 2.19%
นายสุเทพ วงศ์วรเศรษฐ ประธานกรรมการ บริษัท น้ำตาลครบุรี กล่าวว่า รายได้และกำไรในปี 2554 จะโตอย่างก้าวกระโดดจากปีก่อนที่มีรายได้รวม 4,774ล้านบาท และมีกำไรสุทธิ 167 ล้านบาท เนื่องจากราคาน้ำตาลในตลาดโลกเพิ่มขึ้น และบริษัทผลิตน้ำตาลเพิ่มขึ้น 40% เป็นกว่า 2.88 ล้านตัน